Shavkat Mullajonov

Shavkat Mullajonov 1986-yil 19-yanvarda Zarafshon shahrida tugʻilgan. Ampluasi himoyachi Toshkentning Lokomotiv klubi hamda  milliy terma jamoasi aʼzosi hisoblanadi.

Faoliyati 
Shavkat Mullajonov professional futboldagi ilk faoliyatini 2004-yili oʻz tugʻilib oʻsgan ona shahri Zarafshonning Qizilqum tarkibida boshlagan. Shavkat „konchilar“ tarkibida 2007-yilgacha oʻynaydi. 2007-yilning yozida u Olmaliqning Olmaliq futbol klubiga kelib qoʻshiladi.

U 2009-yili Toshkentning Paxtakor klubi murabbiyining eʼtiboriga tushadi va 2009-yili Paxtakorga keladi. Ammo, u Paxtakor safida zaxirada qolib ketadi va 2010-yili yana Qizilqum klubiga qaytadi. Qizilqum tarkibida bitta oʻyinda maydonga tushib keyin yana Olmaliqqa qaytadi. Oʻsha mavsumda u 25 ta oʻyinda Olamliq tarkibida toʻp suradi.

Shavkat Mullajonov 2011-yilgi Qatarda boʻlib oʻtgan Osiyo kubogi musobaqasida  terma jamoasi tarkibida oʻynaydi. Osiyo kubogidan soʻng u Qatarning Al Ahli klubining diqqatini oʻziga tortadi. Shavkat Mullajonov Al Ahli klubida jamoaning haqiqiy lideriga aylanadi va jamoaning asosiy tarkibidan maydonga tusha boshlaydi. Bir yarim yil Al Ahli tarkibida toʻp surib 30 ta oʻyinda maydonga tushgan.

2012-yil boshidan Ar-Riyodning Al-Nassr klubi uni safiga qoʻshishni istaydi va tez orada u Al-Nassr tarkibiga qoʻshiladi. Al-Nassr tarkibida 12 ta ucrashuvda maydonga tushadi. Shundan keyin, 2013-yilning oʻrtalarida u Xitoyga keladi va Shenyan shahri klubi Liaoning Whowin bilan shartnoma imzolaydi. Xitoy klubi tarkibida u bir mavsum oʻynab 20 ta uchrashuvda klub sharafini himoya qiladi.

2014-yili u Oʻzbekistonga qaytadi va Olmaliq klubi safiga qoʻshiladi u yerda yarim mavsum oʻynaydi. 2014-yilgi yozgi transfer oynasi vaqtida Toshkentning Lokomotiv klubiga oʻtdi va 2015-yilgi mavsum yakuniga qadar oʻynaydi. 2016-yilgi mavsum dastlabki qismida BAAning Al-Shabab jamoasi bilan shartnoma imzoladi. Shu yilning yoz aslida Oʻzbekistongga qaytdi va „Buxoro“ jamoasi bilan shartnoam imzoladi. Shavkat 2016-yil va 2018-yilgi mavsumlarni „Buxoro“ jamoasi tarkibida oʻtkazdi. 2017-yilgi mavsumda „AGMK“ jamoasi tarkibida toʻp surdi. 2019-yil Bekobodning Metallurg jamoasi bilan shartnoma imzoladi. 2020-yil Jizzaxning „Soʻgʻdiyona“ jamoasi tarkibida toʻp surdi. 2021-yilgi mavsumda Fargʻonaning „Neftchi“ jamoasida toʻp surdi va shu yilning soʻnggida faoliyatiga yakunladi.

Murabbiylik faoliyati 
2022-yildan Toshkentning Olimpiya jamoasida faoliyat olib bormoqda va 2023-yilda jamoa bosh murabbiyi hisoblanadi.

Terma jamoadagi faoliyati 
Terma jamoadagi ilk debyut uchrashuvini 2010-yil 10-avgustda  termasi bilan boʻlgan oʻrtoqlik uchrashuvida oʻtkazgan.

Osiyo kuboklari final bosqichlari oʻyinlarida 2011-yili 3 ta oʻyinda maydonga tushib chorak final ishtirokchisi boʻlgan boʻlsa 2015-yilgi chempionatda 4 ta oʻyinda terma jamoa sharafini himoya qildi.

Yutuqlari 
Al-Nassr tarkibida
  Shahzoda kubogi gʻolibi: 2012

Lokomotiv tarkibida
  Oʻzbekiston vitse-chempioni: 2014
  Oʻzbekiston kubogi gʻolibi: 2014

Manbalar

Havolalar 
 goal.com saytidagi profili 
 soccerway.com saytidagi profili
 footballfacts.ru saytidagi profili
 national-football-teams.com saytidagi profili

Yashayotgan insonlar

Oʻzbekistonlik erkak futbolchilari
Erkak futbol himoyachilari
Qizilqum klubi futbolchilari
AGMK futbolchilari
Paxtakor jamoasi futbolchilari
Lokomotiv Toshkent futbol klubi futbolchilari
Buxoro klubi futbolchilari
Metallurg Bekobod klubi futbolchilari
Soʻgʻdiyona Jizzax futbolchilari
Neftchi (Fargʻona) futbolchilari
Al Nasr SK klubi futbolchisi
Al Ahli SC (Doha) futbolchilari
Liaoning F.C. futbolchilari
Al-Shaab CSC futbolchilari
Saudiya Arabistonidagi Oʻzbekistonlik muhojir sportchilar
Qatardagi Oʻzbekistonlik muhojir sportchilar
Xitoydagi Oʻzbekistonlik muhojir sportchilar
BAAdagi Oʻzbekistonlik chet ellik sportchilar
Qatar Yulduzlar Ligasi futbolchilari
Saudiya Arabistoni Pro-ligasi futbolchilari
Xitoy Superligasi futbolchilari
BAA Pro-ligasi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
Oʻzbekistonlik muhojir erkak futbolchilari
Qatardagi chet ellik erkak futbolchilari
Saudiya Arabistonidagi chet ellik erkak futbolchilari
Xitoydagi chet ellik erkak futbolchilari
Birlashgan Arab Amirliklaridagi chet ellik erkak futbolchilari
O‘zbekiston milliy terma jamoasi futbolchilari
Osiyo Kubogi 2011 futbolchilari
Osiyo Kubogi 2015 futbolchilari